Taxibedryf wil petrolsubsidie hê | Maroela Media
Taxibedryf wil petrolsubsidie hê
Die National Taxi Alliance (NTA) het Woensdag versoek dat die regering 'n brandstofsubsidie aan die taxibedryf moet toestaan.
"Die bedryf bied 'n belangrike diens," het Alpheus Mlalazi, uitvoerende hoof van die NTA, gesê. "Die petrolprys styg aanhoudend. Ten minste 70% van die prys kan aan heffings toegeskryf word. Taxi's bied 'n belangrike diens en verdien 'n subsidie."
Volgens Mlalazi is hoë brandstofkoste 'n las vir 'n bedryf wat geen regeringsubsidie ontvang nie. Die bedryf versoek 'n vergadering met die regering om die petrolsubsidie te bespreek.
Mohanoa Francis Masitsa, voorsitter van die NTA, het die regering vroeër beskuldig dat hy nie die bedryf ernstig opneem nie. Daar is tydens die minister van vervoer se begrotingsrede in die parlement geen melding gemaak van die bedryf nie, alhoewel die NTA uitgenooi is om die toespraak by te woon.
Masitsa sê die organisasie het nie 'n reaksie van Gwede Mantashe, uitvoerende hoof van die ANC, ontvang oor die party se ingryping nadat die begroting ingedien is nie. Jackson Mthembu, woordvoerder van die ANC, sê dit is moontlik dat die brief aan Mantashe gestuur is, maar dat hy dit nooit ontvang het nie. Hy stel voor dat die NTA 'n vergadering met Mantashe belê.
brandstof petrol taxi
Amcu nou meerderheidsvakbond by Lonmin
Noodtoestand in Egipte aangekondig
Wat is die doel van die taxi's in die land? Om persone, wat nie vervoer het nie, van punt A na punt B te vervoer, hetsy om te gaan werk, terug huistoe te gaan, dr. toe te gaan of wat ook al. Waarom het 'n persoon 'n voertuig? Wel vir dieselfde doeleindes waarvoor die taxi's mense vervoer met die verskil dat die motor eienaar geen inkomste daaruit kry nie. So subsidieer die motor eienaar dan ook.
Dan moet ons maar, ons voertuie ook as taxi's registreer.
wil ek suk ok subsidie, ek loop wa ek wil wees. met die petrolpryse word word da net in die kar geklim as dit nie binne loopafstand is nie. en ek suk dangerpay omdat ek my lewe waag elke keer as ek iewers heen mut loop.
Wie gaan die subsidie betaal? Seker ons ander wat self ons petrol moet betaal. Twak!!
EK SIEN N GAPING IN DIE MARK, DEREGULEER DIE PRYS EN SIEN WAT GEBEUR AS DIE VRYEMARK OORNEEM. EK VERKOOP DIESEL EN DIE PRYS IS HOOGS MEDEDINGEND EK KAN DIESELFDE MET PETROL DOEN. KYK VIR OPLOSSINGS. GROETE